Diari Oficial de la Generalitat Valenciana


Sumari del DOGV 5716, del 04-03-2008 (2008/2611)

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 24.648,20 m² de superfície, situada a Orihuela (Alacant), sector E-2 El Barranco, del PGMOU, realitzada per l'ajuntament del dit municipi a favor de la Generalitat, per a ser destinat a la construcció d'un institut d'educació secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2611


Data del document
:   21-02-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Orihuela
    * cultura regional
    * transmissió de la propietat
    * propietat immobiliària

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 24.648,20 m² de superfície, situada a Orihuela (Alacant), sector E-2 El Barranco, del PGMOU, realitzada per l'ajuntament del dit municipi a favor de la Generalitat, per a ser destinat a la construcció d'un institut d'educació secundària. [2008/2611]  
L'Ajuntament d'Orihuela, en sessió plenària realitzada el dia 13 de febrer de 2007, va acordar la cessió gratuïta a la Generalitat de la parcel·la de la seua propietat, de 24.135,78 m² de superfície, situada en el sector E-2 El Barranco, del PGMOU, de la dita població, i en acord posterior de 27 de novembre de 2007 va rectificar la superfície a cedir que és de 24.628,20 m² . L'immoble mencionat té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació del solar.  
La cessió es realitza amb la finalitat de destinar la parcel·la a la construcció d'un institut d'educació secundària.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Orihuela de la parcel·la de 24.648,20 m² de superfície, situada al sector E-2 El Barranco del PGMOU de la dita població, que confronta: nord, parcel·la SJL 2 i finca de la qual se segrega; sud, parcel·la SED-2; est, autopista Alacant-Cartagena, i oest, parcel·la ZA-10.  
La parcel·la cedida consta inscrita en el Registre de la Propietat d'Orihuela 2, al tom 2106, llibre 1624, foli 214, finca 127729, inscripció 1ª.   
Referència cadastral: no consta.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Orihuela, s'efectua amb la condició de destinar el solar a la construcció d'un institut d'educació secundària, amb subjecció al que disposa l'article 37 de la Llei 14/2003, de Patrimoni de la Generalitat. L'ajuntament es compromet a dotar la parcel·la dels servicis urbanístics que falten per executar, eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, línies aèries, etc,) aportant els projectes tècnics necessaris per a això.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 21 de febrer de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.